Diari Oficial de la Generalitat Valenciana


Sumari del DOGV 4404, del 23-12-2002 (2002/14650)

RESOLUCIÓ 25 d'octubre de 2002, del director general del Servici Valencià d'Ocupació, per la qual s'autoritza la generació de crèdits per a dotar el capítol III «Despeses financeres» del programa 321.10 «Administració i Coordinació General» i el capítol II del programa 322.40 «Inserció Laboral».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4404

Data del DOGV
:   23-12-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/14837


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ 25 d'octubre de 2002, del director general del Servici Valencià d'Ocupació, per la qual s'autoritza la generació de crèdits per a dotar el capítol III «Despeses financeres» del programa 321.10 «Administració i Coordinació General» i el capítol II del programa 322.40 «Inserció Laboral». [2002/14457]
  
Per a donar cobertura a les despeses previstes de consum d'energia elèctrica i correu de la Direcció General d'Inserció Laboral per a l'exercici 2002, es va fer una reserva de crèdit a càrrec del programa 322.40 «Intermediació Laboral», capítol II «Compra de béns corrents i despeses de funcionament», per import de 420.710,00 euros, a l'abril del corrent.
  
Vista la sol·licitud del cap de l'Àrea d'Inserció Laboral de data 16 d'octubre del corrent, d'ampliar el crèdit disponible en el capítol II, programa 322.40, per un import de 150.253,00 euros per a poder atendre les factures de correu i energia elèctrica pendents de pagament des de maig.
  
Vista la necessitat d'incrementar la dotació inicial del programa 321.10, subconcepte 352.01 «Interessos de demora» per import de 12.247,00 euros, a fi d'atendre els pagaments referits al pagament d'interessos de demora dels creditors derivats de les obligacions de contingut econòmic del Servici Valencià d'Ocupació i Formació, així com les obligacions de pagament del personal, fins a final de l'exercici 2002, tal com estableix l'article 43 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, modificat per l'article 10 de la Llei 3/1996, de 30 de desembre, de la Generalitat Valenciana, de Mesures de Gestió i Organització.
  
Atés l'informe de l'interventor delegat en el Servici Valencià d'Ocupació i Formació de data 23 d'octubre de 2002.
  
En virtut del que disposa l'article 69 del Reial Decret Legislatiu 1091/1988, de 23 de setembre, pel qual s'aprova el Text Refós de la Llei General Pressupostària, en l'article 33 de la Llei d'Hisenda Pública de la Generalitat Valenciana, en els articles 18 i 21 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002 i de l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
  
Primer
  
Augmentar el pressupost d'ingressos, subconcepte 52110 «Interessos de comptes corrents» per import de 162.500,00 euros.
  
Segon
  
Augmentar el pressupost de despeses, capítol III «Despeses financeres» del programa 321.10 «Administració i Coordinació General», per import de 12.247,00 euros.
  
Tercer
  
Augmentar el pressupost de despeses, capítol II «Compra de béns corrents i despeses de funcionament» del programa 322.40 «Inserció Laboral», per import de 150.253,00 euros.
  
València, 25 d'octubre de 2002.- El director general del SERVEF: Joaquín Martínez Gómez (DOGV 01.03.01).